
	תחזוקה שנתית ותחזוקת שבר 
לדוגמים אוטומטיים בתחנות ניטור בירדן הדרומי
	02.06.2026
	



להלן בקשתנו המבוססת על יסוד תקנה        3(29) - בקשת פטור ממכרז מחמת ספק יחיד
    3(31) - התקשרות עם מדינת חוץ 
בתקנות חובת מכרזים ועל הוראות תכ"ם מס' 7.8.1 ו-7.8.2.
	תיאור מהות ההתקשרות (רקע ופירוט התכונות של הטובין/השירות/העבודה) 

	שלושה דוגמים אוטומטיים נרכשו בשנת  2018 והותקנו בשלוש תחנות ניטור איכות מים לאורך הירדן הדרומי, על מנת לעקוב אחר השתנות איכות המים בירדן הדרומי ולביצוע ניתוחים הכוללים כמויות ואיכויות מים .
המשך פעילותם של דוגמים אלו הינה חיונית ביותר על מנת להמשיך ולעקוב אחר השתנות איכויות המים בירדן. עבודתם של הדוגמים האוטומטיים מחייבת תחזוקה שוטפת שנתית, הכוללת ביקורים בשטח ומתן שירותי תחזוקה , תיקון לתקלות שבר ותמיכה טכנית במקרה של תקלות ואחריות על רכיבים תקולים.
הדוגמים האוטומטיים עובדים ומשדרים באופן שוטף ורציף ולכן כדי לשמור על פעולתם השוטפת מחייבים חידוש מיידי של ההתקשרות לשירותי תמיכה ותחזוקה שוטפים. 
בנוסף לקראת עונת גשמים שצפויה להיות עצימה, יש צפי שיהיה צורך לתחזוקה מוגברת.
נבקש לחדש ההתקשרות לתקופה של שנה נוספת על פי הצעת המחיר המצורפת והמחירון לחלפים ושעת עבודה.



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים) – התקשרות להספקת
	                                    טובין
	  שירותים
	  ביצוע עבודה



	שם הספק:
	ימה פתרונות הידרומטריים בע"מ

	מספר הספק (ח.פ/ח.צ/ע.מ/מספר עמותה)
	ח.פ 514994789

	ספק זה הנו: 
	      ספק יחיד    
	 ספק חוץ 

	אומדן / שווי ההתקשרות:
	49,914 ש"ח

	תקופת ההתקשרות: 
	שנה 1.9.2026-31.08.2027













נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

	1. תיאור השיקולים והאמצעים שבהם נערכו בדיקות לאיתור ספקים נוספים:
שלוש מערכות מתקדמות לניטור איכות המים בנהר הירדן הדרומי, באמצעות מכשירים דוגמים אוטומטיים בשטח, הכוללים שידור בזמן אמת, הותקנו עבור אגף שימור מקורות מים צפון-רשות המים בתחנות בית זרע, גשר ואתר הטבילה בשנת 2018. 
המערכות של חברת "אייכה טכנולוגיות בע"מ,"AYYEKA™, הותקנו על ידי חברת "ימה פתרונות הידרומטריים בע"מ" , שהינו מפיץ מורשה ובלעדי של החברה הנ"ל.
דיגום מים באמצעות דוגם אוטומטי משדר און-ליין, דורש מיכשור ייחודי המיוצר בלעדית על ידי חברת "אייכה". המכשור כולל בין השאר: חיישנים מיוחדים של מוליכות וטמפרטורה, כבלים ארוכים המגיעים למים, מכשיר דוגם אוטומטי מתוחכם, בקר טעינה ומערכת של פאנל סולארי וסוללות פנימיות . עבור כל אלו  נדרשת היכרות עם המערכת בכדי לבצע את הדיגום בצורה תקנית ולהתמודד עם בעיות טכניות שונות המתעוררות תוך כדי ביצוע העבודה. 
חברת "ימה" מספקת בלעדית את כל החלפים למערכות האלו וכמו כן מספקת תחזוקה שוטפת, הכוללת ביקורים בשטח, תחזוקה וכיול למכשירים באתרם ותיקונים והחלפה של חלפים במידת הצורך.
כמו כן חברת "ימה" מתחזקת תוכנה ייחודית ואתר אינטרנט בו מתקבלים כל נתוני השידור און ליין מהתחנות והדוגמים, כולל נתוני איכות מים בזמן אמת, שרות שהינו קריטי עבור רשות המים.

	2. ממצאי הבדיקה:
מדובר במערכות ייחודיות אשר הותקנו ע"י חברת "ימה", בעלות של מאות אלש"ח עבור רשות המים.
לאחר בדיקה מעמיקה לא מצאנו חברה אחרת, אשר יכולה לתת שרות תיקונים לתקלות במכשור ספציפי זה מכיוון שמכשור זה דורש ציוד ייעודי, הקיים בידי חברת "ימה" בלבד,  שהתקינה ומתחזקת עבורנו את הדוגמים. 

המערכת אשר בודקת את איכות המים ומשדרת אותה, הוטמעה תוך כדי התקנת הדוגמים ועלותה גבוהה מאוד. אין אפשרות סבירה להתקנה מחודשת של דוגמים והתקנת מערכת חליפית, שתאפשר לחברות נוספות לבצע,  במיוחד כאשר מחיר דוגם אוטומטי עצמו עומד על אלפי ש"ח לשלוש תחנות יחד ומצריך לכל הפחות 10 ימי עבודה בשטח של צוות מקצועי ובעל ציוד דיגום ייחודי, כאמור לעיל, נוסף להוצאות על חומרים מתכלים וטיפול בציוד. 
בנוסף המערכות משדרות תוצאות מהחיישנים ולשם כך הקימה חברת ימה אתר אינטרנט ייעודי עבור רשות המים לצפייה בתוצאות באון-ליין. לא ניתן ולא סביר להעביר גם את האתר לחברה חליפית.


	3. לאור כל הנכתב להלן חברת "ימה" היא הספק היחיד שיכול לתת את השירות הנדרש.







לאור הנימוקים שמניתי לעיל אנו מבקשים לערוך ההתקשרות בהליך פטור ממכרז.
חוות דעתי זו ניתנת מתוקף היותי הסמכות המקצועית לנושא זה.

בכבוד רב,                                               			
	פיראס תלחמי
	מנהל אגף שימור מקורות מים צפון – רשות המים

